Oficiālais Vēstnesis L 015 , 21/01/1998 Lpp. 0041 - 0042



Komisijas Lēmums (1998. gada 8. janvāris), ar ko dažas trešās valstis un dažus trešo valstu apgabalus atzīst par Xanthomonas campestris (visu Citrus ģints augiem patogēno rasu), Carospora angolensis Carv et. Mendes un Guignardia citricarpa Kiely (visu Citrus ģints augiem patogēno rasu) neskartām (98/83/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1976. gada 21. decembra Direktīvu 77/93/EEK par aizsardzības pasākumiem pret augiem vai augu produktiem kaitīgu organismu ieviešanos Kopienā un pret to izplatīšanos Kopienā [1], kurā jaunākie grozījumi izdarīti ar Komisijas Direktīvu 97/14/EK [2], un jo īpaši tās IV pielikuma A daļas I iedaļas 16.2., 16.3. punktu un 16.3 punkta a) apakšpunktu, tā kā IV pielikuma A daļas Iiedaļas 16.2, 16.3. punktā un 16.3 punkta a) apakšpunktā ir ietverta atsauce uz Citrus L., Fortunella Swingle, Poncirus Raf un to hibrīdiem, kuru izcelsme ir trešās valstīs, kurās ir sastopamas Xanthomas campestris (visas Citrus ģints augiem patogēnās rases), Carospora angolensis Carv Et. Mendes vai Guignardia citricarpa Kiely (visas Citrus ģints augiem patogēnās rases); tā kā šie noteikumi ir jāpastiprina; tā kā viens no veidiem, kā to panākt, ir noteikt tās trešās valstis, kuras ir atzītas par Xanthomas campestris (visām Citrus ģints augiem patogēnām rasēm), Carospora angolensis Carv et. Mendes un Guignardia citricarpa Kiely (visām Citrus ģints augiem patogēnām rasēm) neskartām un noteikt šo kaitīgo organismu neskartās teritorijas tādās trešās valstīs, kurās tie ir sastopami; ņemot vērā Eiropas un Vidusjūras Augu Aizsardzības Organizācijas un "Centre for Agriculture and Bioscience International" sniegto informāciju; tā kā šis lēmums neietekmē turpmākus atklājumus par viena vai vairāku minēto kaitīgo organismu esamību kādā attiecīgajā trešā valstī vai trešās valsts daļā; tā kā Komisija nodrošinās, ka attiecīgās trešās valstis sniedz visu vajadzīgo informāciju stāvokļa pārraudzībai; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Ar šo paziņo, ka turpmāk minētās trešās valstis ir atzītas par visu Xanthomonas campestris Citrus ģints augiem patogēnām rasēm neskartām: - visas citrusu audzēšanas valstis Eiropas Vidusjūras reģionā, to skaitā Eiropa, Alžīrija, Kipra, Ēģipte, Izraēla, Lībija, Malta, Maroka, Tunisija un Turcija, - Āfrikā: Dienvidāfrika, Gambija, Gana, Gvineja, Kenija, Sudāna, Svazilenda un Zimbabve, - Centrālamerikā, Dienvidamerikā un Karību jūras reģionā: Bahamu salas, Belize, Čīle, Kolumbija, Kostarika, Kuba, Ekvadora, Hondurasa, Jamaika, Meksika, Nikaragva, Peru, Dominikānas republika, Sentlūsija, Salvadora, Surinama un Venecuēla. 2. pants Ar šo paziņo, ka turpmāk minētie apgabali ir atzīti par visu Xanthomonas campestris Citrus ģints augiem patogēno rasu neskartiem: - Argentīnā: Katmarka, Huhuja, Salta un Tukumana, - Austrālijā: Jaundienvidvelsa, Kvīnslenda, Dienvidaustrālija un Viktorija, - Brazīlijā: Sanpaulu, izņemot Presidente Prudente, - Amerikas Savienotajās Valstīs: Arizona, Kalifornija, Florida (izņemot Dade reģionu un Manatee reģionu), Guama, Havaju salas, Luiziāna, Ziemeļu Marianas salas, Puertoriko, ASV Samoa, Teksasa un ASV Virdžīnu salas, - visi Urugvajas apgabali izņemot Salto, Riveras un Paisandu departmentus uz ziemeļiem no Chapicuy upes. 3. pants Ar šo paziņo, ka turpmāk minētās trešās valstis ir atzītas par Carcospora angolensis Carv et. Mendes neskartām: - visas citrusu audzēšanas trešās valstis Ziemeļamerikā, Centrālamerikā, Dienvidamerikā, Karību jūras reģionā, Āzijā (izņemot Jemenu), Eiropā un Okeānijā, - visas citrusu audzēšanas trešās valstis Āfrikā, izņemot Angolu, Kamerūnu, Centrālāfrikas Republiku, Kongo Demokrātisko Republiku, Gabonu, Gvineju, Keniju, Mozambiku, Nigēriju, Ugandu, Zambiju un Zimbabvi. 4. pants Ar šo paziņo, ka turpmāk minētās trešās valstis ir atzītas par visu Guignardia citricarpa Kiely Citrus ģints augiem patogēno rasu neskartām: - visas citrusu audzēšanas trešās valstis Ziemeļamerikā, Centrālamerikā, Dienvidamerikā, Karību jūras reģionā un Eiropā, - visas citrusu audzēšanas trešās valstis Āzijā, izņemot Butānu, Ķīnu, Indonēziju, Filipīnas un Taivānu, - visas citrusu audzēšanas trešās valstis Āfrikā, izņemot Dienvidāfriku, Keniju, Mozambiku, Zambiju un Zimbabvi, - visas citrusu audzēšanas trešās valstis Okeānijā, izņemot Austrāliju, Jaunzēlandi un Vanuatu. 5. pants Ar šo paziņo, ka turpmāk minētie apgabali ir atzīti par visu Guignardia citricarpa Kiely Citrus ģints augiem patogēno rasu neskartām: - Dienvidāfrikā: Rietumu rags, - Austrālijā: Dienvidaustrālija, Rietumaustrālija un Ziemeļu teritorija, - Ķīnā: visi apgabali, izņemot Šučuaņu, Juņnaņu, Guandonu, Fudžjanu un Džedzjanu. 6. pants Šis lēmums ir adresēts dalībvalstīm. Briselē, 1998. gada 8. janvārī Komisijas vārdā — Komisijas loceklis Franz Fischler [1] OV L 26, 31.1.1977., 20. lpp. [2] OV L 87, 2.4.1997., 17. lpp. --------------------------------------------------